पार्षद जन्नत जहां से हाथापाई पिस्टल दिखाने का भी आरोप
सेक्टर-5स्थितवेलकम होटल बेला विस्टा में वीरवार रात करीब 10:30 बजे चंडीगढ़ की पार्षद और बीएसपी की नेता जन्नत जहां की कुछ लोगों के साथ कहासुनी हो गई। पार्षद का आरोप है कि बहस करने वाले युवकों ने पहले तो हाथापाई की और उसके बाद पिस्टल दिखाते हुए उनकी बाजू पर बट मारा। जब उनके पति बचाव करने के लिए आए, तो उनके साथ भी मारपीट की।
मामले में सेक्टर-5 पुलिस स्टेशन में शिकायत की गई है। दूसरे पक्ष ने भी पार्षद पर बदतमीजी करने का अारोप लगाते हुए पुलिस में शिकायत दी है। पार्षद का कहना है कि पुलिस ने रात को उसकी बात नहीं सुनी, जिसके चलते वो शुक्रवार को एसीपी हेडक्वाॅर्टर के पास बयान दर्ज करवाने के लिए पहुंची।
जन्नत जहां।
एसीपी बोले- सीसीटीवी फुटेज चेक करेंगे
एसीपीहेडक्वार्टर दिलीप कुमार ने बताया कि शुक्रवार को पार्षद को बुलाया गया था। उनका मेडिकल करवाया गया है। इस मामले में जांच की जा रही है, क्योंकि शिकायत दोनों पक्षों की ओर से है। हम सीसीटीवी फुटेज को भी देख रहे हैं।
पार्षद की ओर से वीरवार रात को कहा गया था कि होटल के कैमरों से रिकॉर्डिंग ले ली जाए, ताकि ये डिलीट कर दी जाए। लेकिन पुलिस ने सुबह लेने की बात कही। शुक्रवार को पुलिस को उन जगहों की रिकॉर्डिंग नहीं मिल पाई, जहां ये वाक्या हुआ था। होटल के जीएम अविनाश देशमुख ने बताया कि जहां ये घटना होने की बात कही जा रही है, वहां शायद कैमरा हो। हर लोकेशन पर कैमरा तो हो नहीं सकता। जब इस बारे में दूसरे पक्ष की ओर से आई लड़कियाें और युवकों से बात करनी चाही तो उन्होंने बात करने से मना कर दिया।
{बसपा नेता ने पुलिस में दी कम्प्लेंट, दूसरे पक्ष ने भी दी शिकायत
hin_Deva hin_Deva hin_Deva awa_Deva hin_Deva hin_Deva hin_Deva hin_Deva